
Austatud härra Simon
Kodanikuvabaduste, justiits- ja siseasjade komisjonile (LIBE-komisjon) tehti kõnealuse menetluse raames ülesandeks esitada Teie komisjonile arvamus. LIBE-komisjoni koordinaatorid otsustasid 6. märtsi 2025. aasta koosolekul esitada arvamuse kirja vormis vastavalt kodukorra artikli 57 lõikele 1. LIBE-komisjon arutas küsimust oma 19. märtsi koosolekul[footnoteRef:1] ja võttis nimetatud koosolekul arvamuse vastu. [1:  Lõpphääletuse ajal olid kohal: Magdalena Adamowicz, Giuseppe Antoci, Konstantinos Arvanitis, Francisco Assis, Malik Azmani, Pernando Barrena Arza, Nikola Bartůšek, Hildegard Bentele, Ioan-Rareş Bogdan, Krzysztof Brejza, Sebastião Bugalho, Jorge Buxadé Villalba, Jaroslav Bžoch, Damien Carême, David Casa, Susanna Ceccardi, Veronika Cifrová Ostrihoňová, Alessandro Ciriani, Caterina Chinnici, Lena Düpont, Marieke Ehlers, Dick Erixon, Estrella Galán, Raquel García Hermida-Van Der Walle, Branko Grims, Paolo Inselvini, Irena Joveva, Erik Kaliňák, Marina Kaljurand, Mariusz Kamiński, Fabienne Keller, Mary Khan, Moritz Körner, Fabrice Leggeri, Jeroen Lenaers, Juan Fernando López Aguilar, Michael McNamara, Ana Catarina Mendes, Verena Mertens, Javier Moreno Sánchez, Ana Miguel Pedro, Emil Radev, Karlo Ressler, Chloé Ridel, Sandro Ruotolo, Nacho Sánchez Amor, Birgit Sippel, Krzysztof Śmiszek, Petra Steger, Cecilia Strada, Alice Teodorescu Måwe, Georgiana Teodorescu, Pekka Toveri, Sebastian Tynkkynen, Milan Uhrík, Tom Vandendriessche, Roberto Vannacci, Kristian Vigenin, Petar Volgin, Elissavet Vozemberg-Vrionidi, Maciej Wąsik, Charlie Weimers, Sophie Wilmès, Isabel Wiseler-Lima, Lucia Yar, Alessandro Zan, Javier Zarzalejos, Tomáš Zdechovský] 



Parlament võttis oma seisukoha eespool nimetatud nõuandemenetluses vastu 14. veebruaril 2023 antud häälte suure enamusega. LIBE-komisjon esitas nõuandva komisjonina vastutava põhiseaduskomisjoni (AFCO-komisjon) raporti kohta arvamuse 26. oktoobril 2022 samuti oma liikmete suure häälteenamusega. 16. mail 2024 otsustas nõukogu konsulteerida parlamendiga uuesti nõukogus kokku lepitud teksti osas. LIBE-komisjon otsustas toetada arvamuse raportööri soovitust, et LIBE-komisjon saadaks oma seisukohad esimehe kirja vormis ja teavitaks AFCO-komisjoni soovist jääda LIBE-komisjoni 26. oktoobri 2022. aasta arvamuse (2021/0372(CNS)) juurde, mis võeti vastu nõuandemenetluses eelmisel ametiajal. Ta võtab nõukogus kokku lepitud teksti siiski teadmiseks ja tunnustab mõningaid positiivseid samme kooskõlas LIBE-komisjoni arvamusega.

Seetõttu palub LIBE-komisjon AFCO-komisjonil kui vastutaval komisjonil oma seisukohti arvesse võtta.

Lugupidamisega
Javier Zarzalejos

<FootprintIntro>Arvamuse raportöör kinnitab oma ainuvastutusel, et ei saanud mingit sisendmaterjali üksuselt või isikult, kes tuleks kodukorra I lisa artikli 8 kohaselt käesolevas lisas ära märkida.</FootprintIntro>

